- Hindi News
- National
- नीट प्री पीजी में गड़बड़ी, छात्रों ने रैली निकाली और कलेक्टर को सौंपा ज्ञापन
नीट प्री पीजी में गड़बड़ी, छात्रों ने रैली निकाली और कलेक्टर को सौंपा ज्ञापन
रायपुर| मेडिकल छात्रों ने नेशनल इलिजबिलिटी कम इंट्रेंस टेस्ट प्री पीजी में गड़बड़ी की शिकायत की है। छात्रों ने सोमवार को कलेक्टर ओपी चौधरी को ज्ञापन सौंपकर अनियमितता करने वाले के खिलाफ कार्रवाई की मांग की है। गड़बड़ी कर पोस्ट ग्रेजुएट में चयनित छात्रों की सूची रद्द करने का अनुरोध किया है।
नेहरू मेडिकल कॉलेज के एमबीबीएस छात्रों ने कॉलेज परिसर से कलेक्टोरेट तक रैली निकाली। वे तख्त व पोस्टर लेकर नीट प्री पीजी परीक्षा में गड़बड़ी का आरोप लगा रहे थे। छात्राें ने कलेक्टर को सौंपे ज्ञापन में कहा है कि सिम्स में पढ़ाई करने वाला एक छात्र एमबीबीएस पास नहीं है। लेकिन वह प्री पीजी में पास हो गया है। चयन सूची में नाम आने से सभी भौंचक है। छात्रों ने यह भी आरोप लगाया है कि जो एमबीबीएस मुश्किल से पास हो रहे थे, उनका चयन भी आसानी से हो गया है। दूसरी ओर एमबीबीएस में अच्छे अंकों से पास होने वाले छात्रों का चयन प्री पीजी में नहीं हुआ। छात्रों ने नेशनल एक्जामिनेशन बोर्ड के अधिकारियों पर पैसे का लेन-देन कर पास करने का आरोप लगाया है।
tgl_Latn sot_Latn hin_Deva hin_Deva hin_Deva hin_Deva